Adélia Garcia

**Adélia Garcia** (Caçareilhos, 1933-2016), fui ua cantadeira de cantares tradecionales, ua refréncia pa ls eitnomusicólogos i artistas qu'íban a Trás ls Montes pa la grabar i daprendero sou grande repertório tradecional. Antre eilhes ancuontra-se: Né Ladeiras, Michel Giacometti, Tiago Pereira, B-Fachada,o grupo Galandum Galundaina e Manuel Rocha da Brigada Vitor Jara.

## Biografia

Adélia Augusta Pires Garcia, nace a 15 de Júnio de 1933 na aldé de Caçareilhos, ne l cunceilho de Bumioso ne l nordeste stramuntano, nua parentena houmilde.

Para alhá de se dedicar a la lhida de la casa i de l campo, daba classes de doutrina i fazie parte de l coro de la eigreija, fizo parte de l rancho i fui cuntrabandista chegando a star presa ne l Porto.

Pula altura de sessenta, de l seclo atrás, fui çcobierta por Michel Giacometti que la grabou pa l sou projeto de música tradecional. L sues músicas, remanses i rezas fázen-na coincida.

Zde anton são muitos aqueilhes que ban a la tierra de Caçareilhos pa la coincer, grabar i daprender cun eilha, antre eilhes: Né Ladeiras, Judith Cohen,  José Alberto Sardinha, Alberto Jambrina Leal, Pablo Madrid, Anne Caufriez, José Manuel González Matellán, Daniel Loddo, Enrique Cámara de Landa, Tiago Pereira, B-Fachada, Mário Correia, Galandum Galundaina, Manuel Rocha da Brigada Vitor Jara , la beiladora Ana Rita Teodoro, João Botelho, Adriano Smaldone, Francesco Giarrusso, José Barbieri (MemoriaMedia) antre outros.

**Discos**

## Gravações

**Discos**

* 1980 - *Portugal: Trás-Os-Montes: Chants Du Blé Et Cornemuses De Berger*, recuolha fazida por Anne Caufriez 

* 1994 - *Tráz os Montes* 

* 1999 - *Cantigas da segada: [[Caçareilhos]] - [[Bumioso]]* 

* 2013 - *Dêem-me duas velhinhas, eu dou-vos o universo* 

* 2017 -  *Omiri - Baile electrónico* 

**Decumentairos, Filmes e Grabaçones**

* 1997 - bídeo de la *Çarandilheira de l álbun Traz os Montes de* Né Ladeiras, Adélia ancuontra-se a cantar assentada al lhado deilha. 

* 2003 - *Povo que canta: recolhas etnográficas num [[Pertual|Portugal]] desconhecido (2000/2003),* decumentairo de Manuel Rocha i Ivan Dias 

* 2006 - *11 Burros Caem de Estômago Vazio,* decumentairo de Tiago Pereira 

* 2008 - *B Fachada: tradição oral contemporânea,* decumentairo de Tiago Pereira 

* 2009 - *Canto da Terra d' Água*, de'Adriano Smaldone, Francesco Giarrusso 

* 2010 - *Joana Transmontana* (música de l álbum Há Festa na Moradia de B Fachada), bídeo de Tiago Pereira 

* 2012 - Anquanto la Lhéngua fur Cantada, de João Botelho 

* 2015 - *O Povo Que Ainda Canta: Adélia Garcia*, série documental de Tiago Pereira 

## Recoincimiento e citações
Adélia Garcia ye falada an muitos lhibros subre la eitnomusicologie i eitnográficas, antre eilhes ne l *World Music: Africa, Europe and the Middle East*, screbido por Frederick Dorian, Orla Duane e James McConnachie que  fálan subre l disco Trás ls Montes de Né Ladeiras na páigina 236. 

Ne l lhibro *Estudos Mirandeses, balanço e orientações* de José Francisco Meirinhos, Adélia ye falada ne l capítelo subre la sonografie mirandesa. 

Stá presente an muitos decumentairos de Tiago Pereira  i son muitos tamién las grabaçones deilha que puodem ser achadas ne l sou projeto A Música Portuguesa A Gostar Dela Própria, pul de ls quales le presta houmenaige. Tamién ls dedica la publicaçon an lhibro de la série decumental *O povo que ainda canta*, un eipisódio adonde solo ye subre eilha.

Pul projecto de l cantador Éme coince-la i graba ua berson de *Muito chorei eu no domingo à tarde,* un de ls cantares grabados por eilha para A Música Portuguesa A Gostar Dela Própria i qu'anclui ne l sou disco *Domingo à Tarde.* 

l miesmo yá l habia fazido, an 2006, B Fachada, qu'anclui l tema *Dona Filomena* que daprendera cun Adélia na casa deilha, ne l sou disco *Um fim-de-semana no Pónei Dourado.*

An 2019 ye houmenageada ne l Festibal Intercéltico de Sendin (FIS) i ne l festibal Bons Sons pulo duo  Adélia.